ນົກຫຼາກຫຼາຍສີສັນ

Chathurika Jayasooriya

Chathurika Jayasooriya

ກາລະຄັ້ງໜຶ່ງດົນມາແລ້ວ ນົກທຸກໆໂຕ ແມ່ນເປັນສີຂາວ. "ພໍ່ເຖົ້າມາຍາກົນເອີຍ ຊ່ວຍເຮັດໃຫ້ຂ້ອຍງາມຂຶ້ນແດ່," ນົກຫົວຂວານເວົ້າຂຶ້ນ. "ມາມາ, ພໍ່ເຖົ້າຊິທາສີງາມໆໃຫ້ເຈົ້າ," ພໍ່ເຖົ້າມາຍາກົນເວົ້າ.

ດຽວນີ້ນົກຫົວຂວານໄດ້ກາຍເປັນສີແດງ. ມີນົກນ້ອຍໂຕໜຶ່ງ ແນມເບິ່ງນົກຫົວຂວານ ແລະ ລາວກໍຢາກງາມ ຄືກັນກັບນົກຫົວຂວານ.

"ນີ້ແມ່ນດອກໄມ້ທີ່ຂ້ອຍມັກ" ນົກນ້ອຍບອກພໍ່ເຖົ້າມາຍາກົນ. "ພໍ່ເຖົ້າຈະທາສີດຽວກັນກັບດອກໄມ້ໃຫ້ຫລານໄດ້ບໍ່?"

ພໍ່ເຖົ້າມາຍາກົນກໍ່ໄດ້ທາສີເຫຼືອງອັນສວຍງາມໃຫ້ແກ່ນົກນ້ອຍ.

ນົກສີເຫຼືອງໄດ້ບິນໄປຫານົກຫົວຂວານ ແລະ ເວົ້າຂຶ້ນວ່າ, "ນົກຫົວຂວານ, ເບິ່ງແມ້ວ່າຂ້ອຍງາມສຳໃດ!" "ບໍ່ໆ ຂ້ອຍງາມກວ່າເຈົ້າ," ນົກຫົວຂວານຖຽງ.

ນົກຂີ້ໝິ້ນໄດ້ພະຍາຍາມຊ່ວຍໃຫ້ພວກເຂົາສະຫງົບສະຕິອາລົມ  ໂດຍການແຍກພວກເຂົາອອກຈາກກັນ. ໃນລະຫວ່າງທີ່ຕີກັນຢູ່ນັ້ນ ສີເຫຼືອງຂອງນົກນ້ອຍ ໄດ້ໄປປະສົມກັບສີແດງຂອງນົກຫົວຂວານ ຈົນເຮັດໃຫ້ນົກຂີ້ໝິ້ນກາຍເປັນສີສົ້ມ.

"ໂອ-ໂອ້-ສີສົ້ມ, ໂອ-ໂອ້-ນົກຂີ້ໝີ້ນ! ໂອ-ໂອ້-ສີສົ້ມ, ໂອ-ໂອ້-ນົກຂີ້ໝີ້ນ!" ນົກແກ້ວ ໄດ້ຮ້ອງກວນນົກຂີ້ໝີ້ນ. ນົກຂີ້ໝີ້ນ ຈິ່ງບິນໄລ່ຕາມພວກນົກແກ້ວໄປ ດ້ວຍຄວາມໃຈຮ້າຍ.

" ໂອ້, ປູ່ ມາຍາກົນ!" ນົກແກ້ວຮ້ອງ. "ກະລຸນາຊ່ວຍພວກຂ້ອຍແນ່!" "ມາ ມາ, ຂ້ອຍຈະຊ່ວຍພວກເຈົ້າ ດ້ວຍການທາສີພວກເຈົ້າໃຫ້ເປັນສີຂຽວທັງໝົດ," ພໍ່ເຖົ້າສະເໜີ.

ນົກແກ້ວສີຂຽວໄດ້ອວດສະແດງສີຂອງພວກມັນໃຫ້ນົກກະເຕັນເບິ່ງ. "ນົກແກ້ວເອີ້ຍ ເຈົ້າໄປໄດ້ສີສວຍງາມນີ້ມາແຕ່ໃສ?" "ໄປຫາພໍ່ເຖົ້າມາຍາກົນແມ້" ພວກເຂົາຮ້ອງຈິບໆ. ນົກກະເຕັນມັກສີຂອງທ້ອງຟ້າ. ດັ່ງນັ້ນພໍ່ເຖົ້າມາຍາກົນຈຶ່ງປ່ຽນສີໃຫ້ລາວເປັນສີຟ້າ.

ນົກກະເຕັນໄດ້ໄປພົບກັບນົກຫົວຂວານ. ໃນຂະນະທີ່ພວກເຂົາກຳລັງລົມກັນ ນົກກາງແກກໍ່ບິນມາຕໍາພວກເຂົາ "ໂອ້ ບໍ່ໃດ໋!"

ໄດ້ສີແດງໜ້ອຍໜຶ່ງຈາກນົກຫົວຂວານ ປະສົມກັບສີຟ້າໜ້ອຍໜຶ່ງຈາກນົກກະເຕັນ. ນົກກາງແກ ເບິ່ງຮອຍເປື້ອນສີມ້ວງທີ່ຕິດຢູ່ເທິງໂຕລາວ. "ສີມ້ວງ ເບິ່ງແລ້ວກໍ່ເໝາະສົມກັບຂ້ອຍດີໃດເນາະ," ລາວຄິດ.

ໃນຂະນະທີ່ພໍ່ເຖົ້າມາຍາກົນ ກຳລັງທາສີມ່ວງໃຫ້ນົກກາງແກຢູ່ນັ້ນ, ນົກທັງຫມົດໄດ້ເຂົ້າລວມຕົວກັນ. ເຊິ່ງມັນເປັນຫຍັງທີ່ສວຍງາມຫລາຍ ເບິ່ງຄ້າຍຄືກັນກັບສີຂອງສາຍຮຸ້ງຢ່າງໜ້າມະຫັດສະຈັນ.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Colourful Birds, Author: Chathurika Jayasooriya . Illustrator: Chathurika Jayasooriya. Published by Room to Read, https://storyweaver.org.in/stories/39539-paata-apurui © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Chew and Makky Olomthong